Изнасяне на услугата доброволно консултиране и изследване за ХИВ/СПИН  по повод националната АНТИСПИН кампания 14.02. 2012 г.
Благоевград 

РЗИ-Благоевград ще изнесе услугата доброволно консултиране и изследване за ХИВ/СПИН на следните места:

· между 10.00 -   12.00 ч. в Професионална гимназия по икономика „Иван Илиев”

· между 14.00 - 16.00 ч.  в Професионална гимназия по строителство, архитектура и геодезия „Васил Левски”

· между 15.00 – 18.00 ч. на пл.”България” – пред Градски универсален магазин.

Бургас 
На 14 февруари РЗИ-Бургас ще изнесе услугата доброволно консултиране и изследване за ХИВ/СПИН в мобилни медицински кабинети, които ще бъдат разположени в следните часове и места: 

· От 11.00 до 13.00ч. пред Бургаския свободен университет - съвместно с НПО „Доза обич” 

· от 11.00 до 13.00ч.  пред  “Трия Сити Център”- съвместно с НПО “Областен ромски съюз”

· от 11.00 до 13.00ч.  пред  Часовника на Община Бургас - съвместно с НПО “Каритас”.

Велико Търново

РЗИ-Велико Търново ще консултира и изследва безплатно за ХИВ/СПИН на място в СОУ “Н. Катранов” – гр. Свищов.
Враца
Във връзка с кампанията за Св. Валентин екипи на РЗИ-Враца ще консултират и изследват  доброволно, анонимно и безплатно на места при следния график: 

· На 14.02 от 09:30 ч. в СОУ ”Козма Тричков” –гр. Враца

· На 14.02. от 15:30ч. в Медицински колеж –гр. Враца

· На 14.02 от 10:00 ч. в ПГ ”Елисавета Багряна”- гр. Бяла Слатина

· На 14.02 от 10:00-13:00 ч. в затвора – гр. Враца

Добрич 
На 14 февруари РЗИ–Добрич ще изнесе услугата консултиране и изследване за ХИВ/СПИН на място в Международен колеж по туризъм „Албена” – гр. Добрич между 9.45- 13.45 ч., 2 етаж, зала 205 за всички желаещи да научат актуалния си ХИВ статус. 
Кюстендил

На 14 февруари РЗИ–Кюстендил планира провеждането на Ден на отворени врати, по време на който ще се предоставят консултации и тестване за ХИВ в лабораторията на РЗИ в часовете от 10.00 до 15.00 ч. в приемен сектор, 1-ви етаж.
Ловеч

За Свети Валентин в лабораторията на РЗИ-Ловеч ще се проведе Ден на отворените врати – безплатно зследване за ХИВ, хепатит В и хепатит С за всички желаещи граждани.
Перник
На 15 февруари мобилен кабинет за анонимно и безплатно изследване и консултиране за ХИВ и СПИН ще бъде разположен в град Перник, на площад „Кракра”, от 13.00 до 16.00 часа за желаещите да се тестват.

Плевен

На 14 февруари услугата доброволно и анонимно и безплатно консултиране и изследване за ХИВ/СПИН ще бъде изнесена на място в Медицински университет-Плевен и в магазин „Мания” в града.
Разград

На 14 февруари в лабораторията на РЗИ–Разград предлага на гражданите безплатни  тестове за ХИВ/СПИН.
Русе

На 14 февруари от 15.00-17.00 ч. РЗИ-Русе ще разположи медицински екип за безплатно и анонимно консултиране и изследване за ХИВ/СПИН на място в Средношколско общежитие - гр. Русе. РЗИ-Русе обяви месец февруари за „Месец на отворените врати на КАБКИС-Русе” с адрес бул.”Скобелев” 40А.
Сливен

РЗИ - Сливен в партньорство със сдружение „Жажда за живот” ще разположат  на мобилен медицински кабинет за консултиране и изследване за ХИВ/СПИН пред сградата на община Сливен в часовия интервал 13.00-15.00 часа, а във времето от 8.30 до 12.30 изследванията ще се извършват в лабораторията на РЗИ-Сливен.
Смолян

На 14 февруари от 10.00 ч. РЗИ- Смолян ще предложи на място услугата доброволно консултиране и изследване за ХИВ/СПИН във филиала на Варненския свободен университет „Черноризец Храбър” в Смолян за всички желаещи да се тестват.
София

На 14 февруари всички желаещи да се информират за ХИВ статуса си в град София, имат възможност да го направят на следните места: 

· От 11.30-19.00 часа на паркинга на търговски център „The Mall” на бул. Цариградско шосе №115 със специалисти от Асоциация „Здраве и бъдеще”-мобилен медицински кабинет.

· От 12.00-14.00 часа на паркинга на търговски център „Sky city mall” на ул. “Коста Лулчев” 52  със специалисти от Столична РЗИ и с подкрепата на фондация „Здраве и социално развитие”- мобилен медицински кабинет.

· От 10.00 – 15.00 часа в Университета за национално и световно стопанство, в кабинет 1009 на Студентския съвет на УНСС със специалисти от сдружение „Здраве без граници”.

Ботевград

На 14.02.2012 г. през целия ден Българска асоциация за семейно планиране извършва тестове и консултации за ХИВ/СПИН на студентите от Международно висше бизнес училище, гр.Ботевград. 
Стара Загора 

По повод 14 февруари  РЗИ-Стара Загора планира да консултира и изследва за ХИВ/СПИН желаещите през целия ден без прекъсване в КАБКИС-Стара Загора на ул. Стефан Караджа № 10. Предвижда се  изнесена услуга доброволно консултиране и изследване за ХИВ от медицински екипи на следните терени:

· Консултиране и изследване за ХИВ с бързи тестове в Медицински колеж на Тракийския университет от 11.00 до 14.00 ч.

· Консултиране и изследване за ХИВ с бързи тестове в кабинета по семейно планиране в медицински факултет към Тракийския университет от 11.00 до 14.00 ч.

Търговище
От 13 до 24.02. 2012 г. медицински екипи ще извършват безплатни изследвания за ХИВ, сифилис и хепатит B и C в училища в гр.Търговище и гр.Омуртаг на място. Безплатни изследвания за сексуално предавани инфекции ще се предоставят в същия период и в лабораторията на РЗИ-Търговище. 
Хасково
На 14 февруари екип на РЗИ–Хасково ще проведе анонимно и безплатно консултиране и изследване за ХИВ сред учениците от Ученическо общежитие в гр. Хасково на място.
Шумен

По повод АНТИСПИН кампанията медицински специалисти от РЗИ-Шумен консултират и тестват безплатно и анонимно за ХИВ/СПИН от началото на месец февруари до 20.02. 2012 г. в лабораторията на РЗИ.
